 Duullaankii SNM ee xaq darrada ahaa waxaa fashiliyey oo seedaha iyo halbolayaasha gooyey ciidamadii xaq u dirirka ahaa ee Soomaaliyeed waxayse dhibaato aan la koobi Karin kasoo gaadhay shacabkii soomaaliyeed ee dagganaa gobollada waqooyi ee aan waxba galabsanin kaasoo ahaa mid uu ka xumaaday oo ka damqaday qof walba oo ay soomaalinimo ku jirto, waxaana dhibaatadaas ku dhacday shacabka masuul ka ah oo aan lala wadaagin eeddeeda ururkii SNM ee duullaanka indho laaanta ah soo qaaday kuwaasoo xabbad ka dhex bilaabay dadweynihii ay u sheegeen in ay xuquuq u raadinayaan, waxayna SNMtu shacabka reer hargeysa usoo jiideen eed kaddib markii ay qaadeen tillaabooyin howlgallo dagaal ah kuwaasoo ku saleysan qabiil iyagoo weeraray oo bartilmaameed ka dhigtay qaybo ka mid ahaa xeryihii qoxootigii soomaaliyeed ee ku yaallay agagaarka Hargeysa, arrintaasuna waxay qaybo ka mid ahaa dadweynihii reer waqooyiga usoo jiidday dhibaato ilaa maanta dhagahooda kasii dhawaaqeysa. 